Here is a page extracted from Wikipedia that may contain CSS, HTML, and a lot of unformatted text.

Title: Pavillón Puent
Content: O Pavillón Puent, ye un d'os edificios emblematicos d'a Expo 2008 en Zaragoza, capital d'Aragón. Embrecata en a dirección d'as uebras bi estió l'arquitecta iraquí Zaha Hadid.

O puent enlaza la espuenda dreita de l'Ebro con o recinto d'a Expo, emparando-se en as dos extrimeras d'o rigo de vez que en una mechana u isleta central. A suya largaria ye de bels 270 m, y l'amplaria ye variable. A forma suya imita la d'un gladiolo. A estructura ye cubierta con cristal de plastico y tien forma d'escratas. Adintro, a on que bi ha un microclima natural ta no sufrir as inclemencias d'o sol u d'o cierzo, se bi cubilla salas d'exposicions a lo redol d'a chestión sostenible de l'augua.

En l'actualidat o pavillón puent ye utilizau ta fer un uso cultural y como centro d'exposicions.

Referencias

Vinclos exteriors
  Pachina sobre o Pavillón Puent a lo web uficial d'a Expo 2008

Construccions d'o sieglo XXI
Puents de Zaragoza
Expo 2008
Biens d'Intrés Cultural d'Aragón